**Cynllunio eich dyfodol**

**Pa gyllid sydd ar gael i fyfyrwyr?**

**Benthyciad myfyriwr i dalu ffioedd**

Gall prifysgolion a cholegau yng Nghymru, Lloegr a Gogledd Iwerddon godi hyd at £3,375 mewn **ffioedd dysgu** pob blwyddyn ar fyfyrwyr llawn amser. Bydd y ffioedd hyn yn cynyddu yn 2012 i fyny at £9,000. Bydd y symiau’n amrywio rhwng cyrsiau a hefyd rhwng gwahanol brifysgolion a cholegau. Am fwy o wybodaeth, ewch i wefan Gwasanaeth Derbyn y Prifysgolion a’r Colegau yn **www.ucas.ac.uk.** Mae gan fyfyrwyr cymwys o’r Alban a’r UE, sy’n astudio yn yr Alban, hawl i un cwrs addysg uwch am ddim. Mae mwy o wybodaeth ar gael yn **www.student-support-saas.gov.uk.**

Nid oes raid i unrhyw fyfyriwr dalu cyn dechrau’r brifysgol neu tra byddant yn astudio. Gellir naill ai talu’r ffioedd i’r brifysgol / coleg yn ystod y cwrs neu gellir gohirio talu tan fydd y cwrs wedi gorffen.

Os ydych wedi eich dosbarthu fel myfyriwr Undeb Ewropeaidd (UE) ac yn dilyn cwrs llawn amser yn y DU, gallwch wneud cais am **fenthyciad myfyriwr** i dalu am eich ffioedd dysgu.

Os byddwch yn gymwys am fenthyciad myfyriwr byddwch yn derbyn **lwmp-swm**; bydd hwn yn talu eich costau am y tymor cyfan. I wneud yn siŵr nad ydych yn ei wario i gyd yn yr wythnosau cyntaf, mae’n syniad da rhannu’r lwmp-swm yn symiau misol.

Cofiwch fod angen i chi fyw drwy’r gwyliau hefyd. Mae llawer o fyfyrwyr yn gweithio i gynyddu eu hincwm.

Bydd myfyrwyr yn ad-dalu’r benthyciadau ar ôl gadael y brifysgol a dechrau ennill dros £15,000.

**Benthyciad myfyriwr ar gyfer cynhaliaeth**

Gallwch hefyd wneud cais am fenthyciad costau byw. Bydd y swm hwn yn dibynnu ar eich amgylchiadau, er enghraifft lle y byddwch yn dewis byw ac astudio, ac ar incwm eich teulu. Gall myfyrwyr sy’n byw oddi cartref wneud cais i fenthyca hyd at £4,950 a mwy os ydych yn astudio yn Llundain oherwydd y costau byw uwch yno. Byddwch yn dechrau ad-dalu eich benthyciad ar ôl dechrau ennill dros £15,000. Mae’r taliadau’n cael eu tynnu’n uniongyrchol o’ch cyflog yn yr un modd â threth incwm ac Yswiriant Gwladol.

**Grant cynhaliaeth**

Y grant mwyaf sydd ar gael yn 2010-11 yw £2,906 am y flwyddyn academaidd. Mae hwn ar gael i fyfyrwyr addysg uwch llawn amser gydag incwm cartref o £25,000 neu lai.

Byddwch yn derbyn rhywfaint o grant os yw incwm eich cartref yn £50,020 neu lai. Nid oes raid i chi dalu’r grant hwn yn ôl.

**Bwrsarïau ac ysgoloriaethau**

Mae llawer o brifysgolion a cholegau’n cynnig cymorth ariannol ychwanegol drwy fwrsarïau ac ysgoloriaethau. Dylech holi’r prifysgolion yn uniongyrchol i gael gwybod mwy am y rhain.

**Gwaith rhan amser**

Mae llawer o fyfyrwyr yn dod o hyd i waith rhan amser ac yn cyfuno hyn ag astudio i’w helpu gyda’u costau byw.

**Cynilion o flwyddyn i ffwrdd**

Gallech ystyried gohirio dechrau eich cwrs o flwyddyn gyfan. Gallai hyn roi cyfle i chi gynilo ychydig o arian.

**Cyfraniad gan rieni**

Efallai y bydd eich rhieni’n gallu rhoi ychydig o arian i'ch helpu drwy’r cwrs. Cofiwch baratoi cyllideb yn gyntaf i wybod beth yn union fydd ei angen arnoch.

(Ar lein mae cyfle i chi rhoi cynnig ar nodi beth fydd eich costau yn eich Cyllideb Bersonol.)

**Mae’r geiriau mewn coch i’w cael yn yr eirfa:** moneysense.natwest.com/schools/students/glossary

**I fynd i’r wefan MoneySense for Schools ewch i:** natwest.com/moneysenseforschools